కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
MS Dhoni: ‘వరల్డ్ కప్‌‌లో భారత్ నంబర్ 1 ప్లేయర్ ధోనీ’
వరల్డ్ కప్‌లో ధోనీ భారత్ నంబర్ 1 ప్లేయర్ అవుతాడని మాజీ కెప్టెన్ అజారుద్దీన్ అభిప్రాయపడ్డాడు. ధోనీ అనుభవం ఇంగ్లాండ్ గడ్డపై ఎంతో పనికొస్తుందన్నాడు. నాకు ధోనీ అంటే ఎంతో ఇష్టమని అజ్జూ చెప్పుకొచ్చాడు.
Samayam Telugu | Updated:
Jan 10, 2019, 04:21PM IST
MS Dhoni: ‘వరల్డ్ కప్‌‌లో భారత్ నంబర్ 1 ప్లేయర్ ధోనీ’
వచ్చే వరల్డ్ కప్‌లో మహేంద్ర సింగ్ ధోనీ భారత్ తరఫున నంబర్ వన్ ప్లేయర్‌గా అవతరిస్తాడని మాజీ కెప్టెన్ మహ్మద్ అజారుద్దీన్ తెలిపాడు. ప్రపంచ కప్‌లో ధోనీ అనుభవం ఉపకరిస్తుందని ఆయన చెప్పుకొచ్చాడు. అపార అనుభవం ఉన్న ధోనీ.. తన నైపుణ్యంతో వరల్డ్ కప్‌లో కీలక పాత్ర పోషిస్తాడని హైదరాబాదీ దిగ్గజ క్రికెటర్ అభిప్రాయపడ్డాడు. ధోనీ అంటే నాకెంతో ఇష్టమన్న అజారుద్దీన్.. వికెట్ల వెనుక నుంచి అతడు ఆటగాళ్లకు దిశా నిర్దేశం చేస్తాడని చెప్పుకొచ్చాడు. ‘బౌలర్లు ఎక్కడ బంతులేయాలనే విషయంలోనూ ధోనీ సూచనలిస్తాడు. ఫీల్డింగ్ సెట్ చేయడంలోనూ కోహ్లికి సహకారం అందిస్తాడు. అత్యంత అనువజ్ఞుడైన, విజయవంతమైన కెప్టెన్ ధోనీనే అని అజారుద్దీన్ గుర్తు చేశాడు.
2011 ప్రపంచ కప్‌ను భారత్‌కు అందించిన మహీ గత రెండేళ్లుగా ఫామ్‌లేమితో ఇబ్బంది పడుతున్న సంగతి తెలిసిందే. గత ఏడాది 20 వన్డేల్లో కేవలం 275 పరుగులు మాత్రమే చేశాడు. ప్రస్తుతం ఆస్ట్రేలియాతో వన్డే సిరీస్‌కు సన్నద్ధం అవుతోన్న ధోనీ.. ఫామ్‌లోకి రావడానికి ప్రయత్నిస్తున్నాడు. ప్రపంచ కప్‌ ఆరంభానికి ముందు భారత్ 13 వన్డేలు మాత్రమే ఆడనుండటంతో అందరి దృష్టి ధోనీపైనే ఉంది. మహేంద్ర సింగ్ ధోనీ తిరిగి బ్యాట్ ఝులిపించాలని, భారత్‌కు మరోసారి వరల్డ్ కప్ అందించాలని దేశవిదేశాల్లో ఉన్న అతడి ఫ్యాన్స్ బలంగా కోరుకుంటున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.